SARL-NUUS SONDAG 27 OKTOBER 2013 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 MHz ESB. (Ander nuuslesers verander soos toepaslik.) 


STIL SLEUTELS 


Dit is met leedwese dat bekend gemaak moet word dat twee radioamateurs se 
sleutels onlangs stil geraak het. Hulle is: 


Willem Louw, ZSGBPD, stil in sy slaap op 10 Oktober in die ouderdom van 
83 jaar na, lyding aan Alzheimer. Willem laat sy eggenote, Fransie, twee seuns, 
twee dogters en kleinkinders na. 


Mike Case, ZR6MJGC van Rooseveldt Park op Maandag 21 Oktober 2013. Hy 
laat sy vrou Glynn en kinders agter. Hy was een van die Cedarberg Senior 
Scout Adventure se mees aktiewe lede, was verbonde aan Kaapse Universiteit, 
en tot verlede jaar by Universiteit van Johannesburg as departementshoof in die 
departement Elektriese ingenieurswese. As Professor laat hy `n leemte is vele 
studente en baie amateurs se harte. 


Ons innige meegevoel aan die families en vriende van die afgestorwenes. 
(POUSE) 

IN DIE NUUS VANDAG: 

NUWE FREKWENSIES VIR AMATEUR RADIO TODAY 

60 METER AKTIWITEITSNAWEEK 

EERSTE EN ENIGSTE 2 METER DXCC IN DIE SUIDELIKE HALFROND 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


NUWE FREKWENSIES VIR AMATEUR RADIO TODAY 


Van die frekwensies van Amateur Radio Today verander van vandag af. Op 
Sondae bly 7 205 kHz onveranderd maar die 17 MHz frekwensie verander na 
17 760 kHz. Maandagaande verander die frekwensie vir heruitsending na 4 895 
kH7. Vir ander frekwensies en herleidings, besoek gerus www.sarl.org.za en kyk 
onder Amateur Radio Today in die linkerhandse kolom. 


60 METER AKTIWITEITSNAWEEK 


Die SARL gaan van 00:01 Saterdagoggend 9 Novenber tot tot 23:59 Sondagaand 
10 November 'n aktiwiteitsnaweek op 60 meter aanbied. Die aktiwiteit sal op 
5 260 kHz plaasvind. Die doel is om voortplantingstoestande tussen so veel as 
moontlik stasies en so veel as moontlik gebiede in Suid-Afrika, te bestudeer. 


Maak ten minste een kontak in so veel tydgleuwe as moontlik. Die tydgleuwe 
is: Saterdag en Sondag 00:01 - 06:00, 06:00 - 10:00, 10:00 - 15:00; 15:00 - 18:00 
and 18:00 Middernag. Hou asb. `n akkurate logstaat by, teken jou eie en die 
stasie wat gekontak is se ligging aan, sowel as seinverslae. 


Bo-aan die logstate, gee besonderhede van jou stasie, antenna en kraguitset aan. 
Stuur logstate asb. voor Donderdag 14 November aan propresearch@sarl.org.za. 
Alle logstate sal aan `n gelukstrekking deelneem waarin baie pryse gewen kan 
word. Slegs stasies wat geregistreer is vir werking op 60 meter mag deelneem. 
Doen u deel vir voortplantingsnavorsing. Die inligting word benodig vir 'n 
voorlegging aan OKOSA vir die verlenging van die 5 MHz lisensie voor die 
einde van Desember. 


HERDENKINGDAGSDIENS Sondag 10 NOVEMBER 


Op Sondag 10 November sal die SARL die jaarlikse herdenkingsdagdiens as 
deel van Amateur Radio Today om ongeveer 10:40 plaaslike tyd uitsaai. Alle 
radioamateurs word versoek om radiostilte te handhaaf as 'n blyke van respek 
vir hulle wat hulle lewens verloor het in diens van ons land. Die diens sal in 
Engels en Afrikaans deur DS. Jan Kramer, ZS6JRK, gelei word. 


Klubs wat die diens op hulle herhalers wil heruitsaai, mag `n oudiolêer van 
www.sarl.org.za aflaai. `n verbinding sal op Sondag 10 November geaktiveer 
word. 


HET U NAGELAAT OM SARL-LEDEGELD TE BETAAL? SLEGS NET `n 
PAAR DAE OM REG TE STEL 


As jy nog nie jou ledegeld betaal het nie, daar is nog n paar dae waarin dit 
gedoen kan word. Betaal asb voor 31 Oktober om te verhoed dat jou naam van 
die lidmaatskapregister verwyder word. Sou jy versuim om dit te doen , sal jy 
toegang tot die slegs-lede gedeelte van die webwerf verloor en sal nie Radio ZS 
en ander dienste ontvang nie. As jy besonderhede oor hoeveel, en hoe om te 
betaal benodig, skskel Mariska Maandag by 011 675 2393. Om die SARL met 
jou lidmaatskap te ondersteun, is om amateurradio te ondersteun. Dit is werd 
om dit te doen 


2014 SE ARRL-HANDBOEK IS HIER 


Die spesiale eeufeesuitgawe van die 2014 ARRL handboek is nou in Suid-Afrika 
beskikbaar. Die opgedateerde uitgawe kom met in goud gedrukte hardeband 
en herdenk die 100ste bestaansjaar van die Amerikaanse Radioliga. Besoek 
www.amateurradio.org.za. vir bestellingsbesonderhede. Boeke wat mêre voor 
sluitingstyd bestel word, sal op Dinsdag 29 Oktober gepos word. bestellings 
wat later as Maandag ontvang word sal op 22 November uitgevoer word. die 


nuwe Hamradio vir Arduino en Picaxe is ook beskikbaar. SARL-lede kwalifiseer 
vir afslagpryse. Gaan die beslelvorm na vir besonderhede. 


EERSTE EN ENIGSTE 2 METER DXCC IN DIE SUIDELIKE HALFROND 


Wat nie algemeen bekend is nie, is dat die eerste en enigste 2 meter DXGCC wat 
ooit in die suidelike halfrond uitgereik is, toegeken was aan Bod McOuarrie, 
ZL3TY, met 102 lande bevestig. Hierdie jaar is sy naam en roepsein ingehuldig 
in die heldesaal van Nieu Zeeland. Bob se geliefde aktiwiteite sluit in DX- 
werking op 6 m, 2 m en AMA, veral in die 2 m band. Sy toerusting vir die 2 
m bandbestaan uit 4x12 element K1FO Yagis, `n TS790A en GUT4b versterker. 
Bob was ook die eerste amateur in Nieu Zeeland wat DXCC verwerf het in 
gemengde BHF (6 m en 2 m) met gebruik van die jongste digitale tegnologie 
gekombineer met sy GG-vaardigheid en maankaatsing. 


Veels geluk Bob. 
LIDMAATSKAPAANSOEKE 


Aansoeke om lidmaatskap van die SARL is van die volgende radioamateurs ont- 
vang: Massimo Maria Rossi, ZS5MA X Stephen Waries, ZS1BSW. Stephen War- 
den, ZU6S Chene Thresner, ZU6CT Imiel van Niekerk, ZU6ZD Louis Schnetler, 
ZUG6LG Pieter de Weerdt,ZU6PG Angelo Mendonidis, ZU6M Alice de Jager, 
ZUGAGC Cliriska de Jager, ZU6BV Monja Conradie, ZU6GMON Friedrich Jan- 
nasch, ZU4WJ Previn Govender, ZS1GOV Nadia Hansa, ZS8A 


Enige besware teen die aanvaarding van lidmaatskapaansoeke moet die Sekre- 
taris bereik voor of op die Dinsdag na hierdie bulletin. 


KLUBNUUS 


Die Bloemfontein ARK het `n 88,5 Hrz toon op die 145,600 MHz Naval Hill 
herhaler en die 145,650 MHz Brandkop herhaler geimplementeer weens deur- 
braak vanaf `n kommersiële herhaler. Radioamateurs wat Bloemfontein besoek 
of verbyry moet hulle tweemeter stelle dienooreenkomstig opdateer. 


HEF VOORTPLANTINGSVOORSPELLING 


Hannes Coetzee, ZS6BZP, berig dat hoër sonaktiwiteit verwag kan word. Daar 
is ook `n moontlikheid vir `n paar M-klas fakkels gedurende die week. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 100. 


Amateurs gaan al die DX-bande van 20 tot 10 m geniet met 15 m wat die beste 
openinge gaan oplewer terwyl 20 m net `n kortkop agter behoort te wees. Daar 
kan selfs `n paar vroegaand 6 m openinge wees. 


Besoek gerus die nuwe webtuiste spaceweather.sansa.org.za vir meer inligting. 


DAGBOEK VAN GEBEURE 31 Oktober Logstate vir Antieke Radioverenig- 
ing se buis @SO-party moet ingestuur wees. (2 November - RaDAR kompetisie 


14:00 18:00 UTC. 09/10 November 60 m Aktiwiteitsnaweek. 14 Novem- 
ber Laaste dag vir instuur van logstate vir die 60 m aktiwiteitsnaweek. 30 
November - Hlansering van Klerksdorp lughawe tussen 06:00 en 08:00. 30 
November - SARL@Home by die Nasionale Amateurradiosentrum. 31 Desem- 
ber - Laaste dag vir inskrywing van amateurvideo, besonderhede verkrygbaar 
by www.amateurradio.org.za. 28 Februarie 2014 Sluitingsdatum vir Leerling 
Opstelkompetisie. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
op 7 082, 7 205 en 17 760 kHz en ook 'n potgooi deur ZS6RO. Vir oudiostrome 
en Echolink deur ZS6FOS, besoek www.sarl.org.za, klik op “Amateur Radio 
Today”, gaan na die groen kolom en klik op 'Listen on the web". `n Heruit- 
sending vind op Maandae om 16:30 UTC op 4 895 kHz plaas. Op die webw- 
erf verskyn ook besonderhede aangaande verskeie ander heruitsendings. Ont- 
vangsrapporte, kommentaar en voorstelle sal waardeer word. Stuur e-pos aan 
artoday(@sarl.org.za. 


Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga met vertal- 
ings, saamstelling en redigering deur George Honiball, ZSONE. 


Dankie dat u geluister het, 73. 
/EX 


